ÚRAD VLÁDY SLOVENSKEJ REPUBLIKY
      sekcia vládnej  legislatívy

							          		Na rokovanie vlády SR
							         		Dňa 24. mája 2006
							         		K materiálu č. 9369/2006
K bodu č.  

S T A N O V I S K O
k návrhu nariadenia vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov

I.
	Návrh nariadenia vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov predkladá na rokovanie vlády Slovenskej republiky ministerka práce, sociálnych vecí a rodiny Slovenskej republiky Iveta  R a d i č o v á  na základe § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov.

II.
Cieľom predloženého návrhu je vytvoriť legislatívne predpoklady na účinnú ochranu zamestnancov pri používaní pracovných prostriedkov tým, že sa ustanovia podrobnosti o podmienkach používania pracovného prostriedku a podrobnosti o požiadavkách na pracovný prostriedok.

III.
Predmetný návrh nariadenia vlády bol prerokovaný na zasadnutí Legislatívnej rady vlády Slovenskej republiky 16. mája 2006. Legislatívna rada vlády po prerokovaní návrhu odporučila predkladateľovi predložiť návrh nariadenia vlády po zapracovaní pripomienok na rokovanie vlády Slovenskej republiky v novom znení.

IV.
Sekcia vládnej legislatívy Úradu vlády Slovenskej republiky konštatuje, že pripomienky uplatnené k návrhu nariadenia vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov sú v návrhu zapracované (33 pripomienok). Odporúčame preto návrh nariadenia vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov schváliť v predloženom znení.

Bratislava 22. mája 2006
Vypracovala: Lucia Dubravská

                                                                                      		  Štefan  G r m a n
                                  		  generálny riaditeľ
	                                                                    sekcie vládnej legislatívy